**KÉRDŐIV**

**A VÁLLALKOZÁSOKAT ÉRINTŐ TERHEK
ÁLLAMI REZSICSÖKKENTÉSÉRŐL**

**Tisztelt Ügyfelünk!**

**A Kormány az állami rezsicsökkentéssel kapcsolatos döntései előtt szeretné megismerni az Ön véleményét arról, hogy milyen** igazgatási szolgáltatási díj vagy illeték mérséklését vagy megszüntetését tartja indokoltnak.

Az alábbi kérdőíven **9 lehetőséget ajánlunk**, amelyből kérjük, hogy **legfeljebb 4 javaslatot** jelöljön meg. Emellett **lehetősége van további, a felsorolásban nem szereplő egy díj vagy illeték megszüntetésére vonatkozó javaslat megtételére, a 10) pont kitöltésével**.

Tájékoztatom, hogy – a javaslatok értékelhetősége érdekében – amennyiben négynél több javaslatot jelöl meg, a kérdőívet az összegzés során nem tudjuk figyelembe venni.

**Köszönjük, hogy időt szánt a Kérdőív kitöltésére és javaslatával segíti az állami rezsicsökkentéssel kapcsolatos döntések előkészítését.**

* 1. Adóhatósági igazolás kiállítása
	2. Telepengedélyezési eljárás
	3. A megváltozott munkaképességű munkavállalókat foglalkoztató munkáltató akkreditációja
	4. Üzlet működési engedélyével kapcsolatos eljárások
	5. Vállalkozói igazolványok kiadásával kapcsolatos eljárások
	6. Cégiratok készítése
	7. Mezőgazdasági és erdészeti gépkezelői jogosítvány kiállítása
	8. Védett természeti területen a gyep felújításával, felülvetésével, öntözésével, legeltetésével, kaszálásával összefüggő eljárások
	9. Népi iparművészettel összefüggő hatósági eljárások
	10. ………………………………………………………………………………..……………………………………………………………………………….……….……………..………………………………………………………………………………………………………………………………………………….…………….

**Tájékoztatás**

A Kormány az Államreform Bizottság felállításáról szóló 1602/2014. (XI. 4.) Korm. határozatban célul tűzte ki az állampolgárok és a vállalkozások széles körét terhelő fizetési kötelezettségek enyhítésére irányuló állami rezsicsökkentést, melyet az állampolgárok és a vállalkozások véleményének és javaslatainak felhasználásával kíván megvalósítani.

Kérem, szíveskedjék részt venni a konzultációban, így Ön is hozzájárul, hogy olyan hatósági eljárások díjának mérséklésére vagy díjmentessé tételére kerüljön sor, amelyet Ön fontosnak tart.

**A kérdőív kitöltése önkéntes és névtelen, de természetesen lehetőség van arra, hogy a javaslattevő a Kérdőíven feltüntesse nevét és címét.**

Kérem, hogy a kitöltött kérdőívet **az ügyfélszolgálaton megtalálható gyűjtőládában** **szíveskedjék elhelyezni**, vagy a településen tartott ügyfélfogadás esetén **a települési ügysegédnek szíveskedjék leadni.**

**A konzultáció időtartama: 2015. június 5. – 2015. augusztus 6.**

**A kérdőíven szereplő hatósági eljárások**

**1. Adóhatósági igazolás kiállítása**

A vállalkozásnak az adó-, együttes adó-, jövedelem- és illetőségigazolás kiállítása iránti eljárás során 3000 Ft összegű illetéket kell megfizetniük.

**2. Telepengedélyezési eljárás**

A telepengedélyezési eljárásért 5000 Ft, a telepengedélyezési eljárás vízvédelmi szakhatósági eljárásért 13 000 Ft, valamint a telepengedélyezési eljárás tűzvédelmi szakhatósági közreműködéséért 23 000 Ft igazgatási szolgáltatás díj fizetendő.

**3. A megváltozott munkaképességű munkavállalókat foglalkoztató munkáltató akkreditációja**

Abban az esetben, ha a munkáltató megváltoztatott munkaképességű munkavállalót foglalkoztat, akkor az akkreditációs eljárásért 250 fő alatt 200 000 Ft, 250 főtől 400 000 Ft igazgatási szolgáltatási díj fizetendő. Az akkreditációs tanúsítványban foglalt adatok változásának átvezetése esetén 5000 Ft, korábban nem akkreditált telephely vagy fióktelep felvétele esetén telephelyenként vagy fióktelepenként 50 000 Ft összegű díj fizetendő.

**4. Üzlet működési engedélyével kapcsolatos eljárások díjmentessé tétele vállalkozói igazolványok kiadásával kapcsolatos eljárás**

A vállalkozásoknak az üzlet működési engedélye iránti eljárás során 10 000 Ft összegű illetéket kell megfizetni, valamint az üzlet működési engedélyében a korábban feltűntetett adatok módosításáért 3000 Ft illeték fizetendő.

**5. Vállalkozói igazolványok kiadásával kapcsolatos eljárás**

A vállalkozói igazolványok kiadása iránti eljárásért 10 000 Ft összegű illeték fizetendő, valamint abban az esetben, ha a vállalkozói igazolványban feltűntetett adatok változása miatt igazolványcsere szükséges, akkor 3000 Ft illetéket kell megfizetni.

**6. Cégiratok (cégkivonat, cégbizonyítvány és a cégmásolat) kiállítása**

A cégkivonat elkészítéséért 5000 Ft, a cégbizonyítvány kiállításáért 3000 Ft, a cégmásolat elkészítéséért pedig 7000 Ft illetéket kell fizetni.

**7. Mezőgazdasági és erdészeti gépkezelői jogosítvány kiállítása**

Mezőgazdasági, illetve erdészeti erő- vagy munkagépet jogszabályban meghatározott kivétellel csak az a munkavállaló kezelhet, aki arra a gépre a Nemzeti Agrárszaktanácsadási, Képzési és Vidékfejlesztési Intézet által kiállított gépkezelői jogosítvánnyal rendelkezik. A jogosítvány kiállításáért kérelmezőnek 2000 Ft igazgatási szolgáltatási díjat kell fizetni.

**8. Védett természeti területen a gyep felújítása, felülvetése, öntözése, legeltetése; kaszálásával összefüggő eljárás**

A védett, fokozottan védett természeti területen hatósági engedélyhez kötött gyep felújítása, felülvetése, öntézése, legeltetése, kaszálása engedélyezési eljárásban az igazgatási szolgáltatási díj mérteke: 5500 Ft

**9. Népi iparművészettel összefüggő hatósági eljárás**

A minősítésre, zsűrizésre beadott alkotásokért, illetve tárgycsoportért, garnitúráért, tárgy-együttesért meghatározott összeget, egységenként 1500 Ft igazgatási szolgáltatási díjat kell fizetni. A népi iparművészeti igazolvány kiadásának igazgatási szolgáltatási díja 2000 Ft. Az igazolvány ötévenként történő érvényesítésért pedig 1200 Ft igazgatási szolgáltatási díjat kell fizetni.